
Okresný súd Michalovce 26T/29/2024 7724010155 22. 05. 2024 JUDr. Daniel Petričko, PhD. ECLI:SK:OSMI:2024:7724010155.2
ROZSUDOK V MENE SLOVENSKEJ REPUBLIKY Okresný súd Michalovce, samosudca JUDr. Daniel Petričko, PhD., na hlavnom pojednávaní konanom dňa 22.5.2024 v A., takto rozhodol: obžalovaný: B. C., nar. XX.X.XXXX v A., trvale bytom A., D. XXXX/X, uznáva
sa za
v i n n é h o,
že
1./ dňa 8.7.2023 v čase okolo 03.00 h v jednom zo stánkov s občerstvením na pešej aleji rekreačného strediska Kamenec, fyzicky napadol poškodeného E. D. tým spôsobom, že ho zovretou päsťou pravej ruky udrel do ľavej časti tváre a následne päsťami oboch rúk niekoľkokrát udrel do oblasti tváre a hlavy, následkom čoho padol na zem, na čo ho opakovane kopol do oblasti hlavy a tela, čím mu spôsobil pomliaždenie centrálnej tretiny tváre, čela a ľavej spánkovej oblasti, otras labyrintu vnútorného ucha vľavo, zlomeniny koruniek zubov č. 21 a č. 22 a povrchovú odreninu kožného krytu pravého kolenného kĺbu, so sťažením obvyklého spôsobu života, strpením pokojového režimu a obmedzením športovej, pohybovej a ťažkej fyzickej aktivity, s dobou liečby a odporúčanou dobou práceneschopnosti 10 dní, 2./ dňa 8.7.2023 v čase okolo 03.00 h pred jedným zo stánkov s občerstvením na pešej aleji rekreačného strediska Kamenec, fyzicky napadol poškodeného A. B. tým spôsobom, že ho zovretou päsťou pravej ruky opakovane udrel do oblasti tváre, následkom čoho spadol na zem, kde ho kopal do spodnej časti chrbtice, brucha a hlavy, čím mu spôsobil pomliaždenie pravej okoloočnicovej oblasti s podkožným krvným výronom, zlomeninu nosových kostí bez posunu úlomkov, tržnú ranku sliznice dolnej pery, pomliaždenie brušnej steny s podkožným krvným výronom a povrchovú odreninu kožného krytu pravého lakťového kĺbu, so sťažením obvyklého spôsobu života, strpením pokojového režimu a obmedzením športovej, pohybovej a ťažkej fyzickej aktivity s dobou liečenia 10 dní, teda v bode 1, 2 obžaloby - inému úmyselne ublížil na zdraví, - dopustil sa fyzicky na mieste verejnosti prístupnom hrubej neslušnosti tým, že napadol iného, čím
spáchal
v bode 1 obžaloby - prečin: ublíženie na zdraví podľa § 156 ods. 1 Trestného zákona
- prečin: výtržníctvo podľa § 364 odsek 1 písmeno a) Trestného zákona, v bode 2 obžaloby - prečin: ublíženie na zdraví podľa § 156 ods. 1 Trestného zákona - prečin: výtržníctvo podľa § 364 odsek 1 písmeno a) Trestného zákona,
z a to sa o d s u d z u j e Podľa § 156 ods. 1 Trestného zákona s použitím § 41 ods. 1, § 36 písm. l), § 37 písm. h), § 38 ods. 2 Trestného zákona na úhrnný trest odňatia slobody vo výmere 6 (šesť) mesiacov. Podľa § 51 ods. 1 Trestného zákona súd obžalovanému výkon uloženého trestu podmienečne odkladá a zároveň určuje probačný dohľad nad jeho správaním v skúšobnej dobe. Podľa § 51 ods. 2 Trestného zákona súd pri určení probačného dohľadu ustanovuje obžalovanému skúšobnú dobu v trvaní 24 (dvadsaťštyri) mesiacov. Podľa § 51 ods. 2 Trestného zákona s poukazom na § 51 ods. 3 písm. b) Trestného zákona ukladá obžalovanému obmedzenie spočívajúce v zákaze požívania alkoholických nápojov počas trvania skúšobnej doby. Podľa § 51 ods. 2 Trestného zákona s poukazom na § 51 ods. 4 písm. f) Trestného zákona ukladá obžalovanému povinnosť osobne sa ospravedlniť E. D., nar. XX.XX.XXXX v Michalovce, bytom F., G. B. H. XXXX/X, za účasti probačného a mediačného úradníka. Podľa § 51 ods. 2 Trestného zákona s poukazom na § 51 ods. 4 písm. f) Trestného zákona ukladá obžalovanému povinnosť osobne sa ospravedlniť A. B., nar. XX.XX.XXXX v Michalovce, bytom D. H. XXX, za účasti probačného a mediačného úradníka. Podľa § 51 ods. 2 s poukazom na § 51 ods. 4 Trestného zákona ukladá obvinenému povinnosť zúčastňovať sa v skúšobnej dobe probačného dohľadu v intervaloch určených probačným a mediačným úradníkom. Podľa § 287 ods. 1 Trestného poriadku súd ukladá obvinenému povinnosť uhradiť poškodenému E. D., nar. XX.XX.XXXX v Michalovce, bytom F., G. B. H. XXXX/X, škodu vo výške 1.564,80 Eur. Podľa § 287 ods. 1 Trestného poriadku súd ukladá obvinenému povinnosť uhradiť Ministerstvu obrany Slovenskej republiky, so sídlom Bratislava, Námestie generála Viesta 2, IČO: 30 845 572, škodu vo výške 333,95 Eur. Podľa § 287 ods. 1 Trestného poriadku súd ukladá obvinenému povinnosť uhradiť Sociálnej poisťovni Bratislava, pobočka A., I. J. XX, IČO: 30 807 484, škodu vo výške 57,40 Eur. Podľa § 287 ods. 1 Trestného poriadku súd ukladá obvinenému povinnosť uhradiť Union zdravotnej poisťovni, so sídlom Bratislava, Karadžičova 10, IČO: 36 284 831, škodu vo výške 193,68 Eur. odôvodnenie: Podľa § 172 ods. 2 Trestného poriadku, ak sa po vyhlásení rozsudku prokurátor, obžalovaný, zákonný zástupca mladistvého a zástupca ÚPSVaR Michalovce vzdali odvolania, alebo taký prejav urobili v lehote troch pracovných dní od vyhlásenia rozsudku, môže sa vyhotoviť zjednodušený písomný rozsudok, ktorý neobsahuje odôvodnenie. Poučenie:
Proti tomuto rozsudku možno podať odvolanie do 15 dní od jeho oznámenia na Okresnom súde Michalovce. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Osoba oprávnená podať odvolanie proti niektorému výroku rozsudku môže ho napadnúť aj preto, že taký výrok nebol urobený, ako aj pre porušenie ustanovení o konaní, ktoré predchádzalo rozsudku, ak toto porušenie mohlo spôsobiť, že výrok je nesprávny alebo že chýba. Po vyhlásení rozsudku sa môže oprávnená osoba odvolania výslovne vzdať.

